[{"text_idx": "#000001", "text": "Sirio kaj Irako: turkaj aerfrapoj kau\u0306zas koleron de la Kurdoj"}, {"text_idx": "#000002", "text": "Pasintan dimanc\u0302on en tuta Eu\u0306ropo, la kurdaj komunumoj manifestaciis kontrau\u0306 la aerfrapoj kondukitaj de Turkio c\u0302i-semajnfine en la nordaj areoj de Sirio kaj Irako, kontrolataj de la kurdaj fortoj."}, {"text_idx": "#000003", "text": "Lau\u0306 Ankaro, la PKK kaj la Siriaj demokratiaj fortoj (SDF) kulpas pri la atenco en Istanbulo la 13an de novembro, kiu okazigis 6 mortintojn kaj 81 vunditojn. Sed la profilo de la suspektatino, kiu s\u0302ajne deponis la bombon en la avenuo Istiklal estigas dubon. La siria junulino interparolis du fojojn per telefono kun membro de la MHP, ekstremdekstra partio aliancano de la AKP, kio ebligas fari diversajn hipotezojn koncerne la komandititojn de la atenco."}, {"text_idx": "#000004", "text": "La kurdaj grupoj de Sirio kaj Irako siaflanke rapide neis c\u0302ian implikon."}, {"text_idx": "#000005", "text": "\u00ab Estas tempo por veng\u0302o \u00bb tamen mesag\u0302is en Tvitero la turka ministrejo pri Defendo, ekde la komenco de la frapoj dum la nokto de sabato g\u0302is dimanc\u0302o, celante la kurdajn grupojn sen nomi ilin. La operaco, nomita \u00ab Krifo-Spado \u00bb, celas \u00ab elimini la terorismajn atakojn el Nordo de Irako kaj Sirio, garantii la sekurecon de la landlimoj kaj elimini la terorismon el ties fonto \u00bb."}, {"text_idx": "#000006", "text": "\u00ab La turkaj bombadoj de niaj armeoj minacas la tutan regionon \u00bb, reagis siaflanke la c\u0302efkomandanto de la SDF, Mazloum Abdi, en Tvitero. \u00ab Tiu bombado utilas al neniu parto. Ni c\u0302ion faras por eviti gravan katastrofon. Se milito okazas, c\u0302iuj estos viktimoj \u00bb li bedau\u0306ras."}, {"text_idx": "#000007", "text": "Preskau\u0306 25 aerfrapoj estis efektivigitaj de la turka armeo en la provincoj Rakka kaj Hazako (nord-oriente) kaj Alepo (nordo), okazigante almenau\u0306 nau\u0306 mortintojn kaj 31 vundintojn lau\u0306 la Siria observejo pri Homaj rajtoj (OSDH), NeRegistara Organizaj\u0302o bazita en Londono, kaj kiu disponas pri vasta retejo de informfontoj en Sirio."}, {"text_idx": "#000008", "text": "Kobani, kiu estis la c\u0302efa celo de Ankaro, simbola urbo de la kurda rezistado, kiu forpus\u0302is en 2015, la grupon Islaman S\u0302aton, kun la subteno de Usono. Sed la Kurdoj sin sentas hodiau\u0306 forlasitaj de Vas\u0302ingtono."}, {"text_idx": "#000009", "text": "La turkaj aerfrapoj c\u0302efe celis tiun urbon kaj g\u0302iajn c\u0302irkau\u0306aj\u0302ojn, apud la turka landlimo, interalie grensilojn apud Al-Malikiyah (nord-oriente) kaj elektran centralon sude de tiu provinco."}, {"text_idx": "#000010", "text": "Replike, raketoj estis pafitaj dimanc\u0302on de Sirio al turka limposteno, okazigante almenau\u0306 tri vunditojn."}, {"text_idx": "#000011", "text": "La aeratakoj de Turkio, kiuj okazigis c\u0302irkau\u0306 tridek viktimojn, ne estas surprizo: Ankaro, kies soldatoj c\u0302eestas norde de Sirio, intensigis de majo siajn minacojn de ofensivo, cele al kreado de \u00ab sekureca areo \u00bb 30 kilometrojn larg\u0302a c\u0302e sia suda landlimo."}, {"text_idx": "#000012", "text": "Inter 2016 kaj 2019, Ankaro jam kondukis tri ampleksajn operacojn norde de Sirio, kiuj celis la kurdajn milicojn kaj organizaj\u0302ojn. G\u0302i c\u0302i-okaze ekregis Afrinon, kio instigis multajn civilulojn fug\u0302i."}, {"text_idx": "#000013", "text": "1-a de januaro 2017: Rekviemo por Sirio"}, {"text_idx": "#000016", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000018", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]